jkorsvik/nowiki_second_scrape_merged huggingface dataset:
Jonatan Vedvik

Jonatan Andersen Vedvik (født 2. mai 2000) er en norsk friidrettsutøver, som representerer Tønsberg Friidrettsklubb. Han konkurrerer i mellom- og langdistanseløp, samt terrengløp og gateløp. Han vant 5000 meter under Junior-NM i friidrett 2019, og har laggull for junior fra Nordisk mesterskap i terrengløp 2018.


== Idrettskarriere ==


=== Sesongen 2017 ===
Vedvik deltok i UM innendørs 2017, og kom der på sjetteplass på 1500 meter i G17-klassen. Utendørs deltok han i Junior-NM i friidrett 2017, der han kom på åttendeplass på 5000 meter, og han deltok i Ungdomsmesterskapet i friidrett 2017, der han kom på femteplass på 3000 meter i G17-klassen. Han vant G17-klassen under NM i terrengløp 2017, lang løype.


=== Sesongen 2018 ===
Han deltok i Sentrumsløpet i Oslo i april, og kom på tredjeplass på 10 km i klasse 18–19 år. Under Junior-NM i friidrett 2018 kom han på sjuendeplass på 5000 meter i U20-klassen. Han kom på fjerdeplass i juniorklassen under NM i terrengløp 2018, lang løype, og ble tatt ut til å delta i Nordisk mesterskap i terrengløp 2018 på Island, der han kom på sjuendeplass i U20-klassen, og fikk gull i lagkonkurransen. Han deltok også i EM i terrengløp 2018 i desember, der han kom på 59.-plass i U20-klassen, og Norge vant der lagkonkurransen.


=== Sesongen 2019 ===
Han deltok i NM i friidrett 2019, og kom der på tiendeeplass på 5000 meter. Han deltok i Nordisk juniormesterskap i friidrett 2019 (U20), og fikk der bronse på 5000 meter. Under Junior-NM i friidrett 2019 vant han på 5000 meter i U20-klassen.Han vant 10 km i U20-klassen under Oslo Maraton, og vant Norgesløpet, der han satte norsk aldersrekord på 5 km med 14:26. Under NM i terrengløp 2019, lang løype, kom han på tredjeplass i juniorklassen. Han kom på 16.-plass i Hytteplanmila 2019, med tiden 29:48, og deltok i Nordisk mesterskap i terrengløp 2019, der han fikk bronse i juniorklassen, bak Håkon Stavik fra Norge og Joel Ibler Lillesø fra Danmark. Norge vant der lagkonkurransen i juniorklassen. Det internasjonale friidrettsforbundet (IAAF) rangerte Vedvik som nummer 2 i Europa, bak Jakob Ingebrigtsen, og nummer 13 i verden, på 10 km gateløp i U20-klassen.Under EM i terrengløp 2019 kom han på 47.-plass individuelt, i U20-klassen, og Norge fikk der sølv i lagkonkurransen bak Storbritannia.


=== Sesongen 2020 ===
Vedvik vant 1500 meter i klassen G20-22 under Ungdomsmesterskapet i friidrett innendørs 2020. Utendørs deltok han i U23-klassen under Junior-NM i friidrett 2020, og fikk der sølv på 1500 meter og bronse på 5000 meter. Han kom på 13.-plass på 5000 meter under NM i friidrett 2020, og kom på sjuendeplass under Hytteplanmila 2020.


== Referanser ==


== Eksterne lenker ==
(no) Hjemmeside
(en) Jonatan Andersen Vedvik – World Athletics
Arantar

Arantar er en fiktiv person fra J.R.R. Tolkiens litterære verden. Han var den femte kongen av Arnor.
Arantar ble født i år 185 i tredje tideverv, og var sønnen til Eldacar, og oldebarnet til Isildur, den siste høykongen av Arnor og Gondor. Han ble konge av Arnor da hans far døde i år 339. Tolkien skrev ikke noe annet om ham enn at han styrte Arnor i 96 år. Da han døde i år 435 ble han etterfulgt av sønnen Tarcil.
Sara Hammond

Sara Thomasdatter Hammond (født 1672 i Trondhjem, død 1716 samme sted) var en norsk godseier og forretningskvinne.
Hun var datter av den engelske kjøpmann Thomas Hammond og Elisabeth Sommerschild (d. 1682). Etter farens død arvet Hammond en betydelig formue, og etter at hennes første ektemann Albert Lorenzen Angell (1660–1705) også døde, ledet hun familiebedriften som foruten deler av Røros Kobberverk omfattet eiendommer og sagbruk.I 1709 giftet hun hun seg med kjøpmann Søren Jensen Bygball fra Jylland.Sara Hammond døde i 1716, hvoretter hun ble bisatt ved sin første ektemann i gravkrypten under Johanneskapellet i Nidarosdomen. Her ble hun stedt til hvile  i en ekesarkofag trukket med rødt skinn og forsynt med våpenskjold og monogram.


== Referanser ==
Filosofiåret 1175

Filosofiåret 1175 er en oversikt over hendelser, utgivelser og personer med tilknytning til filosofi i 1175.


== Fødsler ==
ca. 1175 – Robert Grosseteste, engelsk statsmann, skolastisk filosof, teolog, matematiker og biskop av Lincoln (død 1253)


== Referanser ==
Tarcil

Tarcil er en fiktiv figur fra J.R.R. Tolkiens litterære verk. Han var den sjette kongen av Arnor. 
Tarcil ble født i år 280 i tredje tideverv, og ble konge av Arnor da hans far Arantar døde i år 435. Tolkien skrev ikke så meget om regjeringstiden hans, annet enn at den varte i 80 år. Da Tarcil døde i år 515 ble han etterfulgt av sin sønn Tarondor.


== Referanser ==
Chr. Castberg

Chr. Castberg kan vise til

Johan Christian Tandberg Castberg (1827–1899), tolltjenestemann, avisredaktør og stortingsmann
DS «Chr. Castberg», hvalfangstskute
DS «Chr. Castberg»

DS «Chr. Castberg» var en hvalfangstskute bygget i stål i 1929 ved Smiths Dock Co. Ltd. i Middlesbrough, England, for Hvalfanger.A/S Sandefjord. Skuta var navngitt etter hvalfangstpioneren Christopher Castberg. Båten ble overført til Vestfold Whaling Company Ltd i 1934, og fikk navnet «Vestfold II». Den fortsatte med hvalfangst til 1941, men ble da leid av Royal Navy til bruk i minesveiping. Skipet fikk navnet HMS «Nimbus», med kjennemerket J 133.Etter krigen ble skipet solgt til Nederland, og ganske raskt tilbakeført til hvalbåt med navnet «Marthe W. Vinke». I 1951 gikk skipet i opplag, og ble i 1952 solgt til Ballenera Paracas SA og senere til Agencia Maritima de Pisco Ltda., begge i Peru.Skipet ble ombygget og omdøpt til «La Perla» i 1977, men den 1. april 1978 grunnstøtte skipet, og videre skjebne er ukjent.


== Referanser ==
Tarondor av Arnor

Tarondor er en figur fra J.R.R. Tolkiens fiktive verden. Han var den syvende kongen av Arnor. Han må ikke bli forvekslet med sin navnebror, Tarondor av Gondor.
Tarondor ble født i år 372 i Tredje tideverv, og var sønnen til kong Tarcil. Han ble konge av Arnor da faren hans døde i år 515. Hans regjeringstid varte i 87 år, og var en fredelig tid, ettersom problemene som etter hvert førte til Arnors fall ikke hadde oppstått enda. Tarondor ble etterfulgt av sin sønn, Valandur, da han døde i år 602.
Valandur

Valandur er en figur fra J.R.R. Tolkiens fiktive verden. Han var den åttende kongen av Arnor.
Valandur ble født i år 462 i Tredje tideverv. Han ble konge av Arnor da faren hans, kong Tarondor, døde i år 602. Tolkien skrev ikke mye om regjeringstiden hans på 50 år, annet enn at den var kortvarig ettersom han døde tidlig i år 652, 190 år gammel. Han ble den første kongen av Arnor siden Isildur til å dø en voldsom død, men hvordan og hvorfor han døde ble ikke utdypet av Tolkien. Etter Valandur døde ble han etterfulgt av sønnen Elendur.
Elendur

Elendur er en fiktiv figur fra J.R.R. Tolkiens litterære verden. Han var den niende kongen av Arnor.
Han ble født i år 552 i Tredje tideverv, og ble konge av Arnor da hans far, Valandur, døde i år 652. Elendur styrte Arnor i 125 år, men lite er kjent om hans regjeringstid. Da han døde i år 777 ble han etterfulgt av sin sønn, Eärendur, som ble den siste kongen av Arnor før riket ble delt i tre mindre riker.
Elendur hadde samme navn som den eldste sønnen til Isildur, som ble drept i ulykken ved Sverdliljevollene i år 2 T.T.
Mikael Vuorio

Mikael Vuorio (født 4. januar 1984 Laitila) er en finsk hockeykeeper


== Referanser ==


== Eksterne lenker ==
(en) Mikael Vuorio – Eliteprospects.com
Isengard

Isengard kan vise til

Isengard – et norsk black/folk metal-prosjekt som ble startet i 1988
Isengard – et rike i forfatteren J.R.R. Tolkiens mytiske univers
Liste over Manitobas viseguvernører

Manitobas viseguvernør (engelsk: Lieutenant Governor of Manitoba) er den canadiske monarkens visekongelige representant i provinsen. Embetet ble innstiftet i 1870, da Manitoba trådte inn i Den canadiske konføderasjonen. 


== Fotnoter ==


== Referanser ==
Cratogaster

Cratogaster er en slekt av billene i delgruppen (underfamilien) Pterostichinae i familiegruppen løpebiller.  


== Utseende ==
Middelsstore, avlange, blankt svarte løpebiller. Hodet er bredere enn langt, rundet, met små, utstående fasettøyne, middels kraftige kjever og antenner som er litt lengre enn hode + pronotum. Pronotum er stort og rundet, med en lengdegrop på hver side ved roten. Dekkvingene er litt rundede med skarpe punktstriper.


== Utbredelse ==
Slekten er utbredt i Australia.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Pterostichinae Bonelli, 1810
slekten Cratogaster Blanchard, 1853
Cratogaster melas (Castelnau, 1867)
Cratogaster occidentalis W.J.Macleay, 1888
Cratogaster robusta (W.J.Macleay, 1883)
Cratogaster sulcata Blanchard, 1853
Cratogaster unicolor (Hope, 1842)


== Eksterne lenker ==
Atlas of Living Australia - Cratogaster [1]
(en) Cratogaster i Encyclopedia of Life 
(en) Cratogaster i Global Biodiversity Information Facility 
Cratogaster – detaljert informasjon på Wikispecies
Marcantonio Colonna den yngre

Marcantonio Colonna (født 16. august 1724 i Roma; død 4. desember 1793 samme sted) var kardinal og biskop.


== Liv og virke ==


=== Bakgrunn ===
Han stammet fra den vidt forgrenede romerske adelsslekten Colonna, som frembragte alt i alt 24 kardinaler.


=== Kardinal ===
Den den 24. september 1759 ble han elevert til kardinaldiakon og mottok den 19. november 1759 tittelkirken S. Maria in Aquiro. 


=== Prest ===
Han mottok de lavere vielser 11. februar 1760, og den 9. mars 1760 ble han diakonviet, og den 1. februar 1761 presteviet. 
Den 19. februar 1762 ble han kardinalprest av Santa Maria della Pace.


=== Titularerkebiskop ===
Pave Klemens XIII utnevnte ham 19. april 1762 til titularerkebiskop av Corinthus og bispeviet ham personlig, assistert av kardinalene Giovanni Francesco Albani og Henry Benedict Mary Clement Stuart of York den 25. april 1762 i Pauluskapellet i Quirinalpalasset. Allerede den 20. april 1762 var han blitt utnevnt til pavens generalvikar, og i 1770 og 1771 til camerlengo. Hen ble også utnevnt til erkeeprest av liberianske patriarkalbasilika, og for lukkingen av Den Hellige Port der etter Det hellige år ble han pavelig legat a latere (1775). 
Colonna var dessuten prefekt for Kongregasjonen for biskopene, prefekt for den åndelige formasjon ved Collegio Romano og ved det pavelige presteseminar for bispedømmet Roma. Den 25. juni 1784 ble han kardinalprest for San Lorenzo in Lucina, og den 20. september 1784 elevert til kardinalbiskop av Palestrina.
Han døde den 4. desember 1793 og ble bisatt i den romerske basilika Santi XII Apostoli, som car familiekirke for Colonnaslekten.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762


== Referanser ==
Neonomius

Neonomius  er en slekt av løpebiller.


== Utseende ==
Små (ca. 4 millimeter), avlange, blanke, rødlige til brunsvarte løpebiller. Pronotum er rundet, dekkvingene litt rundede med fine punktstriper.


== Levevis ==
Artene er knyttet til råtten ved og kan gjerne finnes under barken. De flyr om natten og kommer til lys.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Psydrinae LeConte, 1853
Slekten Neonomius Moore, 1963
Neonomius australis (Sloane, 1915)
Neonomius laevicollis (Sloane, 1915)
Neonomius laticollis (Sloane, 1900)


== Litteratur ==


== Eksterne lenker ==
Atlas of Living Australia - Neonomius [1]
(en) Neonomius i Encyclopedia of Life 
(en) Neonomius i Global Biodiversity Information Facility 
Neonomius – detaljert informasjon på Wikispecies
Perkerdansk

Perkerdansk er en multietnolekt av dansk språk. 
De to språkforskerne Normann Jørgensen og Tore Kristiansen skrev kronikken «Pæredansk og perkerdansk» i Dagbladet Information 4. februar 1998. Pæredansk er dansk hos dem som har dansk som morsmål, mens perkerdansk er dansk hos dem som har dansk som andrespråk.Perkerdansk tilsvarer kebabnorsk og shobresvensk eller rinkebysvensk.


== Referanser ==
Paluzzo Paluzzi Altieri degli Albertoni

Paluzzo Paluzzi Altieri degli Albertoni (født 8. juni 1623 i Roma, død 29. juni 1698 i Roma) var en italiensk kardinal og erkebiskop. Han innehadde en lang rekke embeder både som bispedømmebiskop og innen Den romerske kurie.
Som kardinalelektor deltok i hele seks konklaver (pavevalg), i 1667 som valgte pave Klemens IX, 1669/1670 - Klemens X, 1676 - Innocens XI, 1689 - Alexander VIII, og i 1691 - Innocens XIII.


== Liv og virke ==


=== Bakgrunn ===
Paluzzo Paluzzi Altieri degli Albertoni var sønn av markgreve Antonio Paluzzi degli Albertoni og hans hustru Laura Carpegna. Paluzzi studerte rettsvitenskap ved universitetet i Perugia og tok juridisk doktorgrad der.


=== Kardinal, erkebiskop ===
I 1664 utså pave Alexander VII in pectore Paluzzi til kardinalprest med basilikaen Santi XII Apostoli som tittelkirke. Paluzzi ble i 1666 utnevnt til biskop av Montefiascone og ble bispeviet den 2. mai samme år i San Silvestro in Capite. Han ble bispeviet av kardinal Ulderico Carpegna som var en slektning av ham på morssiden; medkonsekratorer var titularerkebiskop Stefano Ugolini av Korint og biskop Giovanni Tommaso Pinelli av Albengo.
I 1670 ble han utnevnt til erkebiskop av Ravenna, et embede han innehadde til og med 1674.
Den 19. mai ble han også pavelig legat til Avignon; mellom 1673 og 1677 var han dessuten utnevnt til pavelig legat i Urbino, prefekt for «Propaganda Fide» (for de kirkelige misjoner) fra 1671, guvernør av Tivoli og pro-prefekt for Konsilskongregasjonen.
Han deltok i det pavevalg som i 1676 valgte pave Innocens XI. Altieri ble utnevnt, eller utnevnte seg selv, til så mange verv og embeder at han i fler an sine samtidiges øyne ble betraktet som megaloman. Paluzzi var kirkens camerlengo mellom den 10. januar 1678 og den 9. januar 1679. Skjønt han hadde skaffet seg er aktverdig kirkelig karriere skapte hans begrensede diplomatiske erfaring vanskeligheter for paven og for Den hellige stol, også etter pave Klemens' død.Kardinal Paluzzo Paluzzi Altieri degli Albertoni  døde plutselig den 29. juni 1698 ved sitt middagsbord.
Kardinal Paluzzi fikk sitt siste hvilested i Cappella di San Giovanni Battista i Santa Maria in Campitelli i Roma.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni


== Referanser ==


== Kilder ==
«PALUZZI ALTIERI DEGLI ALBERTONI, Paluzzo (1623–1698)». The Cardinals of the Holy Roman Church (engelska). Salvador Miranda. Arkivert fra originalen 13. desember 2017. Besøkt 13. desember 2017. 
«Paluzzo Cardinal Paluzzi Altieri Degli Albertoni». Catholic Hierarchy (engelska). Arkivert fra originalen 13. desember 2017. Besøkt 13. desember 2017. 


== Eksterne lenker ==
(en) Paluzzo Paluzzi Altieri degli Albertoni – kategori av bilder, video eller lyd på Commons
Dhanya

Dhanya er en slekt av løpebiller.


== Levevis ==
I likhet med mange andre Paussinae er det sannsynlig at artene knyttet til maur. Disse billene kan finnes under barken på døde stokker og i råtten, død ved.


== Utbredelse ==
Slekten er utbredt i Sørøst-Asia, fra India i vest til Borneo i øst.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Paussinae Latreille, 1807
gruppen / stammen Ozaenini Hope, 1838
slekten Dhanya  Andrewes, 1919
Dhanya andrewesi Stork, 1985 
Dhanya bioculata Andrewes, 1919
Dhanya brancuccii Deuve, 2007 
Dhanya cylindrella Stork, 1985 
Dhanya mulu Stork, 1985 
Dhanya parallela Andrewes, 1919 
Dhanya seminigra Andrewes, 1929


== Referanser ==


== Eksterne lenker ==
(en) Dhanya i Global Biodiversity Information Facility 
Dhanya – detaljert informasjon på Wikispecies
Epigraphodes

Epigraphodes er en slekt av billene i delgruppen (underfamilien) Panagaeinae i familiegruppen løpebiller. 


== Utseende ==
Middelsstore, ovale, mørke løpebiller med gule eller oransje flekker på dekkvingene. Hodet er nokså lite med utstående fasettøyne, kjevene ikke forstørrede. Pronotum er bredt og rundet. Dekkvingene er rundede og hvelvede med kraftige punktrader.


== Utbredelse ==
Slekten er utbredt i Sentral-Afrika.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien løpebiller, Carabidae Latreille, 1802
underfamilie Panagaeinae Bonelli, 1810
slekten Epigraphodes Basilewsky, 1967 
Epigraphodes congoensis (Burgeon, 1935)
Epigraphodes kivuensis (Basilewsky, 1955)
Epigraphodes ulguruanus (Basilewsky, 1962)


== Eksterne lenker ==
(en) Epigraphodes i Global Biodiversity Information Facility 
Epigraphodes – detaljert informasjon på Wikispecies
Flemming Pettersen

Flemming Pettersen (født 8. mai 1974) er en norsk tidligere ishockeyspiller og  innebandyspiller.


== Ishockey ==
Som ishockeyspiller spilte han for klubbene Vålerenga Hockey, Furuset Ishockey, Manglerud Star og Spektrum Flyers. Han avsluttet sin karriere for Manglerud i 1. divisjon i 2011. I tillegg har han 25 offisielle junior-landskamper.


== Innebandy ==
Som innebandyspiller spilte han for Gjelleråsen IF, Tunet IBK og Fjerdingby IBK. Han spilte også på det norske landslaget i 2006.


== Familie ==
Pettersen er far til Mathias Emilio Pettersen.


== Referanser ==


== Eksterne lenker ==
(en) Flemming Pettersen – Eurohockey.com 
(en) Flemming Pettersen – Eliteprospects.com
Simon Steinshamn

Simon Nebijo Karlsen Steinshamn (født 18. mars 1999) er en norsk friidrettsutøver, som representerer IL i BUL. Han konkurrerer i mellom- og langdistanseløp, samt terrengløp og gateløp. Han kom på niendeplass på 5000 meter under NM i friidrett 2020, og har laggull for junior fra Nordisk mesterskap i terrengløp 2018.
Han har tidligere også drevet med skiskyting og fotball.


== Idrettskarriere ==


=== Sesongen 2016 ===
Steinshamn deltok i Ungdomsmesterskapet i friidrett innendørs 2016, og kom der på andreplass på 1500 meter og sjuendeplass på 800 meter. I juli løp han Atlanterhavsløpet, et 12,5 km langt gateløp over Atlanterhavsveien, og kom der på andreplass bak Robin Holden.Han kom på 14.-plass på 5000 meter i U20-klassen under Junior-NM i friidrett 2016, og løp der under 16 minutter for første gang. Han kom på tredjeplass på 3000 meter og 14.-plass på 800 meter under Ungdomsmesterskapet i friidrett 2016, i G17-klassen. I oktober deltok han i NM i terrengløp 2016, og fikk der bronse i G17-klassen.


=== Sesongen 2017 ===
Han deltok i UM innendørs 2017, i klassen G18/19 år, og kom der på sjuendeplass på 800 meter og 1500 meter. Under NM i friidrett innendørs 2017 kom han på ellevteplass på 3000 meter.Utendørs vant han 3000 meter i seniorklassen under Veidekkelekene, og kom på sjuendeplass på 1500 meter. I august deltok han i Junior-NM i friidrett 2017, der han kom på sjuendeplass på 5000 meter og tiendeplass på 1500 meter i U20-klassen. Han deltok også i Ungdomsmesterskapet i friidrett 2017, der han kom på sjuendeplass på 3000 meter i G18/19-klassen. Under NM i terrengløp 2017 kom han på sjuendeplass i juniorklassen i kort løype april, og han kom på femteplass lang løype i oktober.


=== Sesongen 2018 ===
Under Junior-NM i friidrett 2018 kom han på fjerdeplass på 5000 meter i U20-klassen. Han kom på andreplass på 3000 meter i G18/19-klassen under Ungdomsmesterskapet i friidrett 2018.I terrengløp kom han på fjerdeplass i juniorklassen under NM i terrengløp 2018 kort løype i april, og han kom på andreplass i lang løype i oktober. I november deltok han i juniorklassen under Nordisk mesterskap i terrengløp 2018, og kom der på niendeplass individuelt, og Norge vant lagkonkurransen. Han ble også tatt ut til å delta i EM i terrengløp 2018 i Nederland, der han kom på 74.-plass i U20-klassen individuelt, og fikk gull i lagkonkurransen sammen med Jakob Ingebrigtsen, Simen Halle Haugen, Håkon Stavik og Jonatan Vedvik.


=== Sesongen 2019 ===
Han deltok i Junior-NM i friidrett 2019, og kom der på femteplass på 5000 meter i U23-klassen.Under NM i terrengløp 2019, lang løype, kom han på 21.-plass i seniorklassen. Han kom på 31.-plass i Hytteplanmila 2019, med tiden 30:31.


=== Sesongen 2020 ===
Steinshamn deltok i U23-klassen under Junior-NM i friidrett 2020, og kom der på fjerdeplass på 1500 meter. Han kom på niendeplass på 5000 meter under NM i friidrett 2020, og kom på 13.-plass under Hytteplanmila 2020.


== Referanser ==


== Eksterne lenker ==
(en) Simon Steinshamn – World Athletics 
Portrettintervju, Tingvoll IL Arkivert 21. oktober 2020 hos Wayback Machine.
Oodinus

Oodinus  er en slekt av løpebiller.


== Utseende ==
Små til middelsstore (gjerne 5-6 millimeter), avlangt-ovale og litt flate, gulbrune til svarte løpebiller. Antennene er ganske tynne og rundt halvparten så lange som kroppen. Kjevene er ikke påfallende store, fasettøynene små og litt rundet utstående. Pronotum er rundet uten påfallende furer eller groper. Dekkvingene har fine punktstriper.


== Levevis ==
Denne slekten lever i vannkanter (ferskvann), myrer og sumper og har et halv-akvatisk levesett. Billene svømmer og dykker godt.


== Utbredelse ==
Slekten er utbredt i Amerika nord til Florida og Texas, og også i Indonesia.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Licininae Bonelli, 1810
Stammen Oodini  LaFerte-Senectere, 1851 
Slekten Oodinus Motschulsky, 1864
Oodinus alutaceus (Bates, 1882) 
Oodinus amazonus (Chaudoir, 1882) 
Oodinus arechavaletae (Chaudoir, 1882) 
Oodinus darlingtoni Bousquet, 1996 
Oodinus edentulus Bousquet, 1996 
Oodinus exiguus (Andrewes, 1933)  
Oodinus limbellus (Chaudoir, 1882) 
Oodinus piceus Motschulsky, 1864 
Oodinus pseudopiceus Bousquet, 1996 
Oodinus similis Bousquet, 1996


== Eksterne lenker ==
bugguide.net - bildedatabase over nordamerikanske insekter [1]
(en) Oodinus i Encyclopedia of Life 
(en) Oodinus i Global Biodiversity Information Facility 
(en) Oodinus hos ITIS 
(en) Oodinus hos NCBI 
Oodinus – detaljert informasjon på Wikispecies